Smouse, vensterwassers van JHB-strate verwyderDie metropolisie het die afgelope week meer as 80 smouse en vensterwassers van Johannesburg se strate verwyder. Insp. Edna Mamonyane, woordvoerder van die metropolisie, het gesê 36 smouse en vensterwassers is Vrydag in hegtenis geneem. Hulle is na die Johannesburg Sentraal-polisiestasie geneem en sal binnekort in verskeie howe verskyn. Die polisie het Donderdag 53 smouse, vensterwassers en bedelaars in hegtenis geneem. Hoofsupt. Wayne Minnaar, woordvoerder van die metropolisie, het Donderdag gesê ŉ blinde man in ŉ rolstoel is een van die wat in hegtenis geneem is. Die departement van maatskaplike dienste sal die bedelaars na ŉ skuiling neem. Volgens Minnaar het die operasie ten doel om die stad veiliger te maak.